-Մենք, գիտեք ինչ, քաղաքական ուժ ենք, որը հայտարարեց իր տեսլականը ու ստացավ համապատասխան գնահատական՝ դառնալով հանրապետությունում 3-րդ քաղաքական ուժը, եթե համարենք, որ ընտրություններն ազնիվ են անցել: Եվ բնական է, որ «ԵԼՔ»-ին նման պիտակ է կպցվում, սա իշխանությունների կողմից խթանվող գործընթաց է, որպեսզի դուրսը սակարկելու ու ինչ-որ վախ ստեղծելու առիթն օգտագործեն և ռուս գործընկերների հետ բանակցությունների մեջ առավելություններ ունենան՝ մեզանով վախեցնելով։ Բայց դա սուտ է, դա սխալ է, որովհետև մենք նույնպես համարում ենք, որ Ռուսաստանը մեր դաշնակիցն է: Բայց, միևնույն ժամանակ, համարում ենք, որ պետք է այլընտրանքներ ունենանք, դրանք փնտրենք. չենք կարող ամեն ինչ կապել, պայմանավորել միայն մեկ դաշնակցի հանգամանքով, այլ կերպ ասած՝ բոլոր ձվերը դնել մեկ զամբյուղում: Ամփոփելով ասեմ, որ մենք հակառուսական կամ արևմտամետ ուժ չենք եղել ու չենք էլ լինելու: